இந்த நிலையில் இப்படி வேலை என்று கொடுக்கும்போது இரண்டு முக்கிய பலன்கள் இருக்கின்றன. ஒன்று, உழைத்து சம்பாதிப்பதின் அருமை தெரியும். இலவசமாக உணவு கிடைப்பதைவிட, தன் உழைப்புக்கு கிடைக்கும் ஊதியம் நிச்சயம் மதிக்கப்படும். சுனாமியில் அடிபட்ட பலர் இலவச உணவைப் பெற தயங்கினர் என்பது செய்தி. அதற்கு பதிலாக வேலை கொடுங்கள் என்றுதான் அவர்களில் பெரும்பாலோர் விரும்பினர். மீனுக்கு பதிலாக தூண்டில் கொடுத்து சொல்லிக்கொடுக்கும் கதைதான். 100 நாள் வேலை செய்து சம்பாதித்த பிறகு, பலர் அந்தந்த தொழில்களில் தொடரவும் வாய்ப்பு இருக்கலாம். இரண்டு, இந்த 100 நாள் வேலையில் ஓரளவு ஏதாவது பயிற்சி கிடைக்கும் - குறைந்த பட்சம் ஒரு துறையில் ஆர்வம் வரலாம். சுயமாக தொழில் தொடங்கும் தன்னம்பிக்கை கூட வரலாம்.